
ΤΕΥΧΟΣ ΔΕΥΤΕΡΟ 


Αρ 


.Φύλλου 1331 


ΑΠΟΦΑΣΕΙΣ 

Αριθμ. απόφ. 633/2016* 

Λήψη απόφασης επί προηγούμενης γνωστοποί¬ 
ησης συγκέντρωσης σύμφωνα με τα άρθρα 5 έως 
10 του ν. 3959/2011 που αφορά στην απόκτηση 
ελέγχου από την εταιρία «ΗΟΜΕ Η01ΩΙΝ05 ΑΝΩ¬ 
ΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» επί της εταιρί¬ 
ας «ΙΟΝΙΚΗ ΞΕΝΟΔΟΧΕΙΑΚΑΙ ΕΠΙΧΕΙΡΗΣΕΙΣ Α.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΤΜΗΜΑ 

Συνεδρίασε στην Αίθουσα Συνεδριάσεων του 1 ου ορό¬ 
φου του κτηρίου των γραφείων της, επί της οδού Κότσικα 
ΙΑ, Αθήνα, την 29η Νοεμβρίου 2016, ημέρα Τρίτη και 
ώρα 09:30, με την εξής σύνθεση: 

Προεδρεύων: ΔημήτριοςΛουκάς 

Μέλη: Λευκοθέα Ντέκα - (Εισηγήτρια) 

Παναγιώτης Φώτης και 
Δημήτριος Δανηλάτος 

Γραμματέας: Ευγενία Ντόρντα 

Θέμα της συνεδρίασης: Λήψη απόφασης επί προη¬ 
γούμενης γνωστοποίησης συγκέντρωσης σύμφωνα με 
τα άρθρα 5 έως 10 του ν. 3959/2011 που αφορά στην 
απόκτηση ελέγχου από την εταιρία «ΗΟΜΕ ΗΟΕΩΙΝ05 
ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» επί της εταιρίας 
«ΙΟΝΙΚΗ ΞΕΝΟΔΟΧΕΙΑΚΑΙ ΕΠΙΧΕΙΡΗΣΕΙΣ Α.Ε.». 

Πριν την έναρξη της συζητήσεως, ο Προεδρεύων της 
Επιτροπής όρισε Γραμματέα της συνεδριάσεως την υπάλ¬ 
ληλο, Ευγενία Ντόρντα, με αναπληρώτρια την Ευαγγελία 
Ρουμπή. 

Στην αρχή της συζήτησης, ο Προεδρεύων έδωσε το 
λόγο στην Εισηγήτρια της υπόθεσης, Λευκοθέα Ντέ¬ 
κα, η οποία ανέπτυξε συνοπτικά την υπ' αριθμ. πρωτ. 

* Η παρούσα απόφαση εκδίδεται σε τρεις (3) επιπλέον εκδόσεις 
με τα διακριτικά: (1) Έκδοση για το ΦΕΚ, (2) Έκδοση για την εταιρία 
«ϋ-ΜΒπηθ Ιηνθ5ίΓΠθη(5 ΗοΙάίπμ Β.ν.» και (3) Έκδοση για την εταιρία 
«Τουριστικές Επιχειρήσεις Μεσσηνίας Ανώνυμη Εταιρεία». Από τις 
παραπάνω εκδόσεις έχουν αφαιρεθείτα απόρρητα επιχειρηματικά 
στοιχεία (όπου η ένδειξη [...]) τα οποία δεν θα πρέπει να περιέλ¬ 
θουν σε γνώση του αντίστοιχου αποδέκτη της έκδοσης, σύμφωνα 
με το άρθρο 41 του ν. 3959/2011 (ΦΕΚ 93 Α720.4.2011), όπως 
ισχύει, και τον Κανονισμό Λειτουργίας και Διαχείρισης της Επι¬ 
τροπής Ανταγωνισμού (ΦΕΚ 54 Β716.1.2013). Όπου ήταν δυνατό 
τα στοιχεία που παραλείφθηκαν αντικαταστάθηκαν με ενδεικτικά 
ποσά και αριθμούς ή με γενικές περιγραφές (εντός [...]). 


οικ.8223/23.11.2016 γραπτή Εισήγηση επί της κρινό- 
μενης υπόθεσης και πρότεινε, για τους λόγους που 
αναφέρονται αναλυτικά στην Εισήγηση, να εγκριθεί η 
γνωστοποιηθείσα συγκέντρωση. 

Με την ολοκλήρωση της ανάπτυξηςτης εισήγησης, το 
Τμήμα της Επιτροπής, προχώρησε σε διάσκεψη επί της 
ως άνω υπόθεσης με τη συμμετοχή της Εισηγήτριας της 
υπόθεσης, Λευκοθέας Ντέκα, η οποία δεν έλαβε μέρος 
στην ψηφοφορία και αφού έλαβε υπόψη την έκθεση της 
αρμόδιας Εισηγήτριας, όλα τα στοιχεία του φακέλου της 
ανωτέρω υπόθεσης, τις απόψεις των μελών και το ισχύον 
νομικό πλαίσιο, 

ΣΚΕΦΘΗΚΕΩΣ ΕΞΗΣ: 

1. Στις 25.10.2016 με το υπ'αριθμ. πρωτ. 7435 συ¬ 
νοπτικό έντυπο γνωστοποίησης, η ολλανδική εται¬ 
ρία «Ω-Μθπηθ Ιηνθ5ΐιτΐθηΐ5 ΗοΙόίπ9 Β.ν.» (εφεξής και 
«Ω-Μθιίιίθ») και η ελληνική εταιρία με την επωνυμία 
«Τουριστικές Επιχειρήσεις Μεσσηνίας Ανώνυμη Εται¬ 
ρεία» (εφεξής και «ΤΕΜΕΣ») γνωστοποίησαν στην Επι¬ 
τροπή Ανταγωνισμού (εφεξής και «ΕΑ»), σύμφωνα με 
τα οριζόμενα στο άρθρο 6 παρ. 1-3 του ν. 3959/2011, 
όπως ισχύει, ότι αυτές, διαμέσου της θυγατρικής τους, 
κατά 50% έκαστη, νεοσύστατης ελληνικής ανώνυμης 
εταιρίας με την επωνυμία «Ηοιτιθ ΗοΙοΜηςί Ανώνυμη 
Εταιρεία Συμμετοχών» (εφεξής και «Ηοιτιθ ΗοΙάίπ95»), 
θα αποκτήσουν από κοινού έλεγχο επί της εταιρίας «Ιο- 
νική Ξενοδοχειακοί Επιχειρήσεις Α.Ε.» (εφεξής και «Ιο- 
νική»), ιδιοκτήτριας του ξενοδοχείου «ΗίΙΐοη Αθηνών» 
(εφεξής και «ΗίΙΐοη»), μέσω της εξαγοράς από την «ΑΙρήθ 
Τράπεζα Ανώνυμος Εταιρεία» (εφεξής και «ΑΙρΓίθ ΒθπΙ<») 
μετοχών που αντιστοιχούν κατά προσέγγιση στο 97,27% 
του καταβεβλημένου μετοχικού κεφαλαίου της Ιονική, 
δυνάμει της από 27.10.2016 συμφωνίας αγοραπωλησίας 
μετοχών (εφεξής και «Συμφωνία»). Μετά την ολοκλή¬ 
ρωση της συναλλαγής, η Ηοιτιθ ΗοΙάίη95 θα απευθύνει 
υποχρεωτική δημόσια πρόταση για την απόκτηση και 
του υπόλοιπου ποσοστού του μετοχικού κεφαλαίου της 
Ιονική και εν συνεχεία θα ασκήσει το σχετικό δικαίωμα 
εξαγοράς (5ςυθθΖθ-ουΐ) των τυχόν υπολοίπων μετόχων 
της Ιονική, προκειμένου να αποκτήσει, τελικά, το 100% 
του μετοχικού κεφαλαίου της, [...]. 

1. ΤΑ ΣΥΜΜΕΤΕΧΟΝΤΑ ΜΕΡΗ 

2. Η Ω-ΜΑΒΙΝΕ, εταιρία περιορισμένης ευθύνης με 
έδρα το Άμστερνταμ και κύριο αντικείμενο την επεν- 

δυτική συμμετοχή, την παροχή διοικητικών, τεχνικών, 
διαχειριστικών και άλλων υπηρεσιών σε τρίτες εταιρίες 
και την απόκτηση και εκμετάλλευση ακίνητης και κινη¬ 
τής περιουσίας, είναι θυγατρική κατά 100% του Ομίλου 
ΟοςυΒ, με βάση τηνΤουρκία. Ο όμιλος 00905 δραστηρι¬ 
οποιείται σε πολλά κράτη και σε διάφορους τομείς, όπως 
τράπεζες / χρηματοοικονομικά προϊόντα, κατασκευές, 
αυτοκινητοβιομηχανία, τουρισμός, μέσα μαζικής επι¬ 
κοινωνίας κ.α. 

3. Κατά το χρόνο της γνωστοποίησης, η Ο-Μβππθ και 
ο Όμιλος ϋθ9υ5 δεν δραστηριοποιούνται στην αγορά 
παροχής ξενοδοχειακών υπηρεσιών στην Ελλάδα, ανα- 
μενόταν ωστόσο κατά το χρόνο αυτό η πρώτη εξ αυ¬ 
τών δυνάμει σχετικής συμφωνίας με την εταιρία «ΑΟΌ 
Ιθπηγη 5ϊγθθϊ IV ΟθπθγθΙ Ρθγϊπθγ ϋιηίΐθςΙ», να αποκτή¬ 
σει από κοινού με αυτή, διαμέσου της εταιρίας «ΑροΙΙο 
Ιηνθεΐιτίθηΐ ΗοΙάςο», έλεγχο επί της εταιρίας «Αστήρ 
Παλλάς Βουλιαγμένης Α.Ξ.Ε.» (εφεξής «Αστέρας Βου¬ 
λιαγμένης»), μέσω εξαγοράς από την Εθνική Τράπεζα 
της Ελλάδος και το ΤΑΙΠΕΔ μετοχών που αντιστοιχούν 
στο 88,5% του καταβεβλημένου μετοχικού κεφαλαίου 
της [βλ. έντυπο γνωστοποίησης υπό 3.3.1, καθώς και 
το από 27.10.2016 Δελτίο Τύπου της Εθνικής Τράπεζας 
σύμφωνα με το οποίο η τελευταία μεταβίβασε στην 
ΑροΙΙο Ιηνθεΐιτίθηΐ ΗοΙάςο ποσοστό 67,229% επί του 
μετοχικού κεφαλαίου του Αστέρα Βουλιαγμένης]. Κατά 
την αξιολόγηση της παρούσας δεν λαμβάνεται υπόψη 
η προαναφερόμενη μεταβίβαση, η οποία δεν έχει γνω¬ 
στοποιηθεί έως το χρόνο έκδοσης της παρούσας στην 
ΕΑ και η οποία έπεταιτης ημερομηνίας γνωστοποίησης 
της υπό εξέταση συγκέντρωσης, καθότι σύμφωνα με 
την αρχή της χρονικής προτεραιότητας που υιοθετείται 
από την Ευρωπαϊκή Επιτροπή και την ΕΑ, σε περιπτώσεις 
παράλληλων συγκεντρώσεων αξιολογείται η χρονικά 
προηγούμενη γνωστοποιηθείσα πράξη συγκέντρωσης 
στη βάση των δικών της πραγματικών και νομικών περι¬ 
στατικών, χωρίς να ληφθεί υπόψη η επόμενη (χρονικά) 
γνωστοποιηθείσα πράξη [βλ. ενδεικτικά απόφαση 574/ 
VI1/2013, παρ. 38]. Σε κάθε περίπτωση, και αποκλειστικά 
για τους σκοπούς της παρούσας, σημειώνεται ότι ακόμη 
και αν κατά την αξιολόγησή της ληφθεί υπόψη η κατοχή 
απάτη ϋ-Μθηηθ δικαιωμάτων ελέγχου επί του «Αστέρα 
Βουλιαγμένης», δεν μεταβάλλεται η αξιολόγηση της υπό 
κρίση υπόθεσης [βλ. Ενότητα III κατωτέρω]. Η εν λόγω 
εκτίμηση σε καμία περίπτωση δεν προκαταλαμβάνει 
ούτε δεσμεύει την κρίση της Επιτροπής Ανταγωνισμού 
κατά την αξιολόγηση της τυχόν γνωστοποίησης της από¬ 
κτησης ελέγχου επί του «Αστέρα Βουλιαγμένης». 

4. Η ΤΕΜΕΣ, ξενοδοχειακή επιχείρηση, φορέας δια¬ 
χείρισης της Περιοχής Ολοκληρωμένης Τουριστικής 
Ανάπτυξης (Π.Ο.Τ.Α.) Μεσσηνίας (γνωστής ως «0οεί3 
Νθνθππο»), με δύο ξενοδοχειακές μονάδες πέντε (5) 
αστέρων, ελέγχεται από κοινού - σε ποσοστό 75,25% 
περίπου - από τους επιχειρηματίες Αχιλλέα, Κωνσταντίνο 
και Χρήστο Β. Κωνσταντακόπουλο [βλ. υπ' αριθμ. πρωτ. 
7799/8.11.2016 επιστολή αναφορικά με τη μετοχική σύν¬ 
θεση της ΤΕΜΕΣ και τις δραστηριότητες των «εταιριών 
συμφερόντων Α. Κ. & X. Κωνσταντακόπουλου» καμία εκ 
των οποίων (με εξαίρεση τηνΤΕΜΕΣ) δεν δραστηριοποι¬ 


είται στην αγορά ξενοδοχειακών υπηρεσιών ή σε άλλη 
καθέτως συνδεόμενη ή γειτονική αγορά]. 

5. Η ΗΟΜΕ Η0Ε0ΙΝ05, με καταστατικό σκοπό την από¬ 
κτηση συμμετοχών σε τουριστικές και ξενοδοχειακές 
εταιρίες, την ανέγερση και λειτουργία τουριστικών ξε¬ 
νοδοχείων πολυτελείας οποιοσδήποτε μορφής και κάθε 
άλλης ξενοδοχειακής επιχείρησης κ.α, επί του παρόντος 
δεν ασκεί οποιαδήποτε εμπορική δραστηριότητα. 

6. Η ΙΟΝΙΚΗ είναι θυγατρική εταιρία του Ομίλου ΑΙρΜθ 
ΒβπΚ, ιδιοκτήτρια του ξενοδοχείου ΗίΙΐοη Αθηνών, το 
οποίο αποτελεί το μοναδικό περιουσιακό της στοιχείο. 

II. Η ΓΝΩΣΤΟΠΟΙΗΘΕΙΣΑ ΠΡΑΞΗ - ΕΝΝΟΙΑΤΗΣ ΣΥΓΚΕ¬ 
ΝΤΡΩΣΗΣ 

7. Η υπό κρίση πράξη γνωστοποιήθηκε από τις εταιρίες 
Ο-Μβιίπθ και ΤΕΜΕΣ (εφεξής «γνωστοποιούσες») [για 
το υπόχρεο προς γνωστοποίηση πρόσωπο βλ. άρθρο 6 
παρ. 3 υπό (α) του ν. 3959/2011 ] στην ΕΑ εμπροθέσμως 
και παραδεκτώς, σύμφωνα με τα άρθρα 6 και 45 του 
ν. 3959/2011. Συγκεκριμένα, το Έντυπο Γνωστοποίησης 
υπεβλήθη στην ΕΑ την 25.10.2016, λίγες μέρες μετά την 
οριστικοποίηση του τελικού σχεδίου της Συμφωνίας 
από τα συμβαλλόμενα μέρη την 21 η.10.2016 και πριν 
την υπογραφή αυτού στις 27.10.2016, με αμελητέες 
διαφοροποιήσεις. Σύμφωνα με την πρακτική της ΕΑ, η 
γνωστοποίηση μπορεί να υποβληθεί και σε χρόνο προγε¬ 
νέστερο της πρώτης πράξης που εξασφαλίζει την πραγ¬ 
ματοποίηση της σκοπούμενης συγκέντρωσης, εφόσον 
αποδεδειγμένα υφίσταται εκ μέρους των συμμετεχου- 
σών επιχειρήσεων πρόθεση σύναψης συμφωνίας [βλ. 
απόφαση ΕΑ558Λ/ΙΙ/2013, παρ. 1.5.]. Η υπογεγραμμένη 
Συμφωνία υποβλήθηκε στην ΕΑ στις 2.11.2016 [βλ. την 
υπ' αριθμ. πρωτ. 7644/2.11.2016 επιστολή]. Επιπροσθέ- 
τως, οι γνωστοποιούσες προσκόμισαν φύλλο της εφη¬ 
μερίδας «Ναυτεμπορική» της 1.11.2016, από το οποίο 
αποδεικνύεται η δημοσίευση της γνωστοποιηθείσας 
πράξης κατά τα προβλεπόμενα στο άρθρο 6 παρ. 6 του 
ν. 3959/2011 και στην υπ'αριθμ. 558Λ/ΙΙ/2013 απόφαση 
της ΕΑ. Το κείμενο της δημοσίευσης αναρτήθηκε στις 
27.10.2016 στο διαδικτυακό τόπο της ΕΑ. Τη γνωστο¬ 
ποίηση συνόδευε το προβλεπόμενο στο άρθρο 45 παρ. 
2 του ν. 3959/2011 παράβολο των 1.100 ευρώ [Σειρά Θ 
1048208, α/α 2824, ΔΟΥ: ΦΑΕ Πειραιά]. 

8. Η υπό κρίση γνωστοποίηση κατέστη πλήρης και 
προσήκουσα, σύμφωνα με το άρθρο 8 του ν. 3959/2011, 
στις 8.11.2016 με την υπ' αριθμ. πρωτ. 7799/8.11.2016 
επιστολή των γνωστοποιουσών, σε απάντηση της υπ' 
αριθμ. πρωτ. 7682/3.11.2016 επιστολής παροχής πρό¬ 
σθετων στοιχείων απαραίτητων για την αξιολόγηση 
της συγκέντρωσης, βάσει του άρθρου 8 παρ. 11 του 
ν. 3959/2011, της Υπηρεσίας. 

9. Η γνωστοποιηθείσα πράξη συνιστά συγκέντρωση 
κατά την έννοια του άρθρου 5 παρ. 2 περίπτωση (β) 
του ν. 3959/2011, διότι οι εταιρίες Ο-Μθιίπθ και ΤΕΜΕΣ, 
διαμέσου της κοινής θυγατρικής τους, κατά 50% έκα¬ 
στη, εταιρίας Ηοιτιθ ΗοΙόίη95, θα αποκτήσουν κατά τα 
ανωτέρω πλειοψηφικό πακέτο μετοχών επί της Ιονική, 
αποκτώντας κατά τον τρόπο αυτό από κοινού έλεγχο επί 
της εξαγοραζόμενης. Περαιτέρω, η απόκτηση ελέγχου 
με την απόκτηση μετοχών, όπως εν προκειμένω, θεωρεί- 

ται ότι οδηγεί σε μόνιμη μεταβολή του ελέγχου, καθότι 
κατά κανόνα δεν περιορίζεται σε ορισμένο χρονικό δι¬ 
άστημα [βλ. σχετικά Κωδικοποιημένη Ανακοίνωση της 
Ευρωπαϊκής Επιτροπής για θέματα δικαιοδοσίας βάσει 
του Κανονισμού (ΕΚ) 139/2004 για τον έλεγχο των συ¬ 
γκεντρώσεων μεταξύ επιχειρήσεων, υποσημείωση 34 
(εφεξής «Κωδικοποιημένη Ανακοίνωση της Ευρωπαϊκής 
Επιτροπής»)]. 

10. Η υπό κρίση συγκέντρωση υπόκειται σε προηγού¬ 
μενη γνωστοποίηση στην ΕΑ, διότι πληροί τις προϋπο¬ 
θέσεις που ορίζονται στο άρθρο 6 του ν. 3959/2011 και 
συγκεκριμένα: 

(α) ο αθροιστικός παγκόσμιος κύκλος εργασιών των 
συμμετεχουσών στη συγκέντρωση εταιριών για το οι¬ 
κονομικό έτος 2015, υπολογιζόμενος σύμφωνα με τα 
οριζόμενα στο άρθρο 10 του ν. 3959/2011, ανήλθε συ¬ 
νολικά στο ποσό των [...] ευρώ, ήτοι [...] ευρώ για τον 
Όμιλο Όοςιυε, εκ των οποίων [...] ευρώ ο παγκόσμιος κ.ε. 
της Ο-Μβππθ, [...] ευρώ για τις εταιρίες συμφερόντων 
Α.Κ & X. Κωνσταντακόπουλου, εκ των οποίων [...] ο πα¬ 
γκόσμιος κ.ε. τηςΤΕΜΕΣ, και [...] ευρώ για την Ιονική, και 

(β) σε εθνικό επίπεδο, οι κύκλοι εργασιών έκαστης των 
συμμετεχουσών εταιριών ξεπέρασαν για το έτος 2015 τα 
15.000.000 ευρώ, με τον κ.ε. του Ομίλου Όοςυε και της 
Ό-Μβιίπθ να ανέρχεται σε [...] ευρώ, τον κ.ε. των εταιρι¬ 
ών συμφερόντων Α.Κ & X. Κωνσταντακόπουλου να ανέρ¬ 
χεται σε [...] ευρώ, εκ των οποίων [...] ευρώ για την ΤΕ- 
ΜΕΣ, και τον κ.ε. της Ιονική να ισούται με τον παγκόσμιο 
κ.ε. της [βλ. υπ'αριθμ. πρωτ. 7435/25.10.2016 έντυπο 
γνωστοποίησης και τις υπ' αριθμ. πρωτ. 7799/8.11.2016 
και 8084/17.11.2016 επιστολές - επεξεργασία στοιχείων 
από τη ΓΔΑ]. 

11. Η γνωστοποιηθείσα συγκέντρωση δεν έχει κοινο¬ 
τική διάσταση και συνεπώς υπόκειται στην αρμοδιότη¬ 
τα της ΕΑ, καθώς δεν συντρέχουν οι προϋποθέσεις των 
άρθρων 1 παρ. 2 και 3 του Κανονισμού 139/2004 και 
συγκεκριμένα [...]. 

III. ΣΧΕΤΙΚΕΣ ΚΑΙ ΕΠΗΡΕΑΖΟΜΕΝΕΣ ΑΓΟΡΕΣ - ΜΕΡΙΔΙΑ 
ΚΑΙ ΔΟΜΗ ΑΓΟΡΑΣ - ΑΝΤΑΓΩΝΙΣΤΙΚΕΣ ΣΥΝΘΗΚΕΣ 

12. Η σχετική αγορά της υπό κρίση συγκέντρωσης [για 
τον ορισμό της σχετικής αγοράς προϊόντων βλ. απόφαση 
υπ'αριθμ.558Λ/ΙΙ/2013της ΕΑ-Έντυπο Γνωστοποίησης 
Συγκέντρωσης υπό 6ί], ήτοι αυτή της παροχής ξενοδο¬ 
χειακών υπηρεσιών, δύνανται να διακριθεί περαιτέρω 
βάσει διαφόρων κριτηρίων [βλ. ενδεικτικά αποφά¬ 
σεις ΕΕ ΟΟΜΡ/Μ.1596 -Αοοογ / ΒΙβεΚεΐοηθ/ ΟοΙοπγ / 
νίνθπάί, ΟΟΜΡ/Μ.2197 ΗίΙΐοπ / Αθθογ /Εογϊθ /Τΐ3νθΙ 
5θΓνίεθ5 }\Ι, ΟΟΜΡ/Μ.3858 -ΕθΓιγπ3Π ΒγοϊΓιθγ 5 /500 / 
5ΐ3η/νοοά / Εθ Μθπάίθη, ΟΟΜΡ/Μ.4816 -Βΐ3<±5ίοηθ / 
ΗίΙΐοπ, ΈΟΜΡ/Μ.6058 -ΒβπΚ Οί δεοΐώηά/ΒθΓεώγε ΒβπΚ/ 
Κθνν Ογθθπ ΗοΐθΙε και απόφαση ΕΑ 383Λ//2008], όπως η 
σχέση τιμής/ποιότητας και ειδικότερα η κατάταξη των 
ξενοδοχείων σε κατηγορίες βάσει αστέρων [στην εθνική 
νομοθεσία τα σχετικά κριτήρια και προδιαγραφές προ¬ 
βλέπει η υπ'αριθμ. 216/2015 απόφαση του Υπουργού 
Τουρισμού (ΦΕΚ 10/Β/9-1 -2015)]. Στην τελευταία αυτή 
περίπτωση συνήθως παρατηρείται αλληλοεπικάλυψη 
μεταξύ γειτονικών κατηγοριών ξενοδοχειακών μονάδων 
(π.χ. τεσσάρων και πέντε αστέρων). Με την κατηγοριο¬ 


ποίηση αυτή συμφωνούν και οι γνωστοποιούσες [βλ. 
έντυπο γνωστοποίησης υπό 6.1]. Περαιτέρω, τα τελευ¬ 
ταία έτη αυξανόμενες είναι οι ανταγωνιστικές πιέσεις 
που ασκούνται στις παραδοσιακές μορφές παροχής 
ξενοδοχειακών υπηρεσιών, ιδίως κατώτερων (1* - 3*) 
κατηγοριών, από καταλύματα τύπου «όθά&Ε>Γθ3ΐ<ί35ΐ», 
τα οποία προσφέρονται προς ενοικίαση μέσω ιστοσελί¬ 
δων [βλ. ενδεικτικά ιστοσελίδα «νννννν.θίΐ'όηό.ςιΐ'»] και ο 
αριθμόςτων οποίων υπολογίζεται σε περίπου [...] σε όλη 
την Ελλάδα [βλ. «Έκθεση Φιλοξενίας 2016» της εταιρείας 
ΝβιΗθΙΙβϊ / Ανθηΐ Α.Ε. που προσκόμισαν οι γνωστοποι¬ 
ούσες]. 

13. Από γεωγραφική άποψη [για τον ορισμό της σχε¬ 
τικής γεωγραφικής αγοράς βλ. απόφαση υπ' αριθμ. 558/ 
νΐΙ/2013 της ΕΑ - Έντυπο Γνωστοποίησης Συγκέντρωσης 
υπό 6ϋ], η αγορά παροχής ξενοδοχειακών υπηρεσιών δύ- 
ναται να ορισθεί τόσο σε επίπεδο επικράτειας όσο και σε 
τοπικό (ή/και στενά τοπικό) επίπεδο [βλ. ενδεικτικά απο¬ 
φάσεις ΕΕ ΈΟΜΡ/Μ.1596 -Αετοί- / ΒΙβθΚβϊοπθ/ ΟοΙοπγ / 
νίνοπάί, ΟΟΜΡ/Μ.2197 ΗίΙΐοπ / Αετοί /Εογϊθ /ΤΐθνθΙ 
5θΓνίεθ5 .IV, ΟΟΜΡ/Μ.3858 -ΕθΓιιτίθη ΒγοϊΓιθΓ5 /50<3 / 
5ΐ3η/νοοεΙ / Εθ ΜθπεΙίθη, ΟΟΜΡ/Μ.4816 -Βΐ3εΙ<5ΐοηθ / 
ΗίΙΐοπ, ΟΟΜΡ/Μ.6058-Β3ηΙ<Οί5εοΐΐ3ηά/Β3Γεΐ3γ5 ΒβπΚ/ 
Κθνν Ογθθπ ΗοΐθΙε και απόφαση ΕΑ 383Λ//2008]. Με την 
άποψη αυτή συμφωνούν και οι γνωστοποιούσες [βλ. 
έντυπο γνωστοποίησης υπό 6.2]. 

14. Βάσει των ανωτέρω, για τους σκοπούς της παρού¬ 
σας συγκέντρωσης οι επιπτώσεις αυτής στο επίπεδο 
ανταγωνισμού θα εξετασθούν στη σχετική αγορά παρο¬ 
χής ξενοδοχειακών υπηρεσιών από (α) ξενοδοχεία πέντε 
αστέρων και (β) από ξενοδοχεία τεσσάρων και πέντε 
αστέρων, μεταξύ των οποίων δεν δύνανται να αποκλει¬ 
σθεί, βάσει των στοιχείων στην κατοχή της Υπηρεσίας, 
ότι πιθανώς να υφίσταται σε επαρκή βαθμό αλυσιδωτή 
υποκατάσταση [πρβλ. κλαδική μελέτη της ΙΟΑΡ «Ξε¬ 
νοδοχειακές Επιχειρήσεις» (Οκτώβριος 2016) (εφεξής 
«Μελέτη Ι0ΑΡ») και μελέτη του ΙνστιτούτουΤουριστικών 
Ερευνών και Προβλέψεων (ΙΤΕΠ) «Εξελίξεις στον παγκό¬ 
σμιο και τον ελληνικό τουρισμό και στα βασικά μεγέθη 
της ελληνικής ξενοδοχίας το 2015» (εφεξής «Μελέτη 
ΙΤΕΠ»), [...]]. Από γεωγραφική άποψη ανάλυση θα γίνει 
ως προς (α) το σύνολο της ελληνικής επικράτειας, (β) το 
νομό Αττικής και (γ) το κέντρο της Αθήνας, όπως ορί¬ 
ζεται από το Ξενοδοχειακό Επιμελητήριο Ελλάδος στη 
βάση ορισμού της υποδιαίρεσης της Αττικής σε περιφε¬ 
ρειακές ενότητες (πρόγραμμα Καλλικράτης) [κεντρικός 
τομέας Αθηνών: Δήμοι Αθηναίων, Βύρωνος, Γαλατσίου, 
Δάφνης-Υμηττού, Ζωγράφου, Ηλιουπόλεως, Καισαρια- 
νής και Φιλαδέλφειας - Χαλκηδόνας]. Σημειώνεται ότι η 
οριοθέτηση της σχετικής αγοράς παρέλκει εν προκει- 
μένω, δεδομένου ότι υπό οιαδήποτε θεώρηση αυτής η 
αξιολόγηση της υπό κρίση πράξης δεν μεταβάλλεται, 
εφόσον τα μερίδια αγοράς των συμμετεχουσών, κατόπιν 
της ολοκλήρωσης της υπό κρίση πράξης, είναι σε κάθε 
περίπτωση χαμηλά, ακόμα και υπό την αυστηρότερη 
θεώρηση, κατά την οποία ως σχετική αγορά υπηρεσι¬ 
ών ορίζεται η παροχή ξενοδοχειακών υπηρεσιών από 
ξενοδοχεία πέντε αστέρων και ως σχετική γεωγραφική 
αγορά ορίζεται το κέντρο της Αθήνας. 

15. Συγκεκριμένα, βάσει των στοιχείων στην κατοχή 
της Υπηρεσίας [βλ. δημοσιευμένα προσωρινά στοι¬ 
χεία Αυγούστου 2016 από το Ξενοδοχειακό Επιμελη¬ 
τήριο Ελλάδος (εφεξής και «ΞΕΕ») και αριθμός δωμα¬ 
τίων συμμετεχουσών σύμφωνα με το υπ' αριθμ. πρωτ. 
7435/25.10.2016 έντυπο γνωστοποίησης] τα συμμετέ- 
χοντα μέρη δραστηριοποιούνται στη σχετική αγορά 
υπηρεσιών ξενοδοχείων πέντε (5*) αστέρων, με το συ¬ 
νολικό τους μερίδιο τον Αύγουστο 2016, υπολογιζόμενο 
βάσει δωματίων στο σύνολο της ελληνικής επικράτειας, 
στην Αττική και στενά τοπικά, στο κέντρο της Αθήνας, 
να ανέρχεται αντίστοιχα σε 1,93% (2,45% με την παρα¬ 
δοχή ότι η Ο-Μβππθ θα αποκτήσει δικαιώματα ελέγχου 
επί του Αστέρα Βουλιαγμένης), 7,95% (13,33% με την 
παραδοχή ότι η Ο-Μθιίπθ θα αποκτήσει δικαιώματα 
ελέγχου επί του Αστέρα Βουλιαγμένης) και 13,01 % [βλ. 
επίσης Πίνακα 1 - Μερίδια συμμετεχουσών βάσει κλινών, 
που κυμαίνονται στα ίδια επίπεδα με ανωτέρω, και Πί¬ 
νακα 2 - Μερίδια συμμετεχουσών βάσει δωματίων στην 
σχετική αγορά υπηρεσιών των ξενοδοχείων τεσσάρων 
και πέντε αστέρων, τα οποία είναι χαμηλότερα από τα 
υπολογισθέντα ανωτέρω].Τα ανωτέρω μεγέθη μεριδίων 
αγοράς του Αυγούστου 2016 παρατίθενται ως ενδεικτικά 
της περιόδου 2014-2016, καθότι κατά τα έτη αυτά α) η 
δυναμικότητα (σε δωμάτια) των ξενοδοχείων των συμμε¬ 
τεχουσών μερών δεν μεταβάλλεται και β) παρατηρείται 
μικρή αύξηση των δωματίων της συνολικής αγοράς, με 
συνέπεια οι διαχρονικές μεταβολές στα μερίδια των συμ¬ 
μετεχουσών να είναι μικρότερες της μισής ποσοστιαίας 
μονάδας [βλ. δημοσιευμένα στοιχεία ΞΕΕ και αριθμό 
δωματίων συμμετεχουσών σύμφωνα με την υπ' αριθμ. 
πρωτ. 7799/8.11.2016 επιστολή των γνωστοποιουσών]. 

16. Περαιτέρω, ο συνολικός αριθμός ξενοδοχειακών 
μονάδων στην Ελληνική επικράτεια ανέρχεται σε 9.722, 
δυναμικότητας 405.705 δωματίων, εκ των οποίων το 
2016 το 41 % αφορά σε δωμάτια ξενοδοχείων τεσσάρων 
(4*) και πέντε (5*) αστέρων [βλ. δημοσιευμένα στοιχεία 
στην επίσημη ιστοσελίδα του ΞΕΕ (Γιΐΐρ://νννννν.9ΐΤιοΐθΐ5. 
90 Ενότητα Επιχειρηματική Ενημέρωση/ Στατιστικά / 
Δυναμικότητες) και Πίνακα 3 - Διαχρονική εξέλιξη (2014- 
2016) ξενοδοχειακού δυναμικού στην Ελλάδα, την Αττι¬ 
κή και το κέντρο της Αθήνας], με σαφή τάση να ανέλθει 
περαιτέρω στο 48-50% έως το 2020, γεγονός που κατα¬ 
δεικνύει την δυναμικότητα της εν λόγω αγοράς και την 
προσαρμογή των οικονομικών φορέων στις απαιτήσεις 
των σύγχρονων ξενοδοχειακών υπηρεσιών [βλ. Μελέτη 
ΙΤΕΠ. Βλ. επίσης Μελέτη ΙΈΑΡ στην οποία προβλέπεται, 
[...]]. Εξάλλου, κατά την τελευταία αυτή Μελέτη ΙΈΑΡ ο 
κλάδος είναι έντονα κατακερματισμένος [...] [σε αντί¬ 
στοιχο ύψος κυμαίνονται τα μερίδια των εν λόγω εταιρι¬ 
ών και βάσει των στοιχείων της 5ΐ3ΐΕ>3ηΙ< Ε.Π.Ε, τα οποία 
προσκόμισαν οι γνωστοποιούσες με το έντυπο γνωστο¬ 
ποίησης. Βλ. Πίνακα 4 - Κύκλος εργασιών ξενοδοχειακών 
επιχειρήσεων]. Τέλος, ειδικά στην περιοχή της Αττικής, 
εντός τους 2016 λειτούργησαν (ή προγραμματίζεται να 
λειτουργήσουν σύντομα) εννέα (9) ξενοδοχειακές μο¬ 
νάδες πέντε (5*) και τεσσάρων (4*) αστέρων, δυναμι¬ 
κότητας άνω των χιλίων (1000) δωματίων [βλ. έντυπο 
γνωστοποίησης υπό 6.1], γεγονός που καταδεικνύει την 
τάση εισόδου νέων ανταγωνιστών στην εν λόγω αγορά. 


17. Βάσει των μεριδίων αγοράς των συμμετεχουσών, 
όπως παρατέθηκαν ανωτέρω, δεν υφίστανται οριζόντιες 
ή κάθετες επηρεαζόμενες από την υπό κρίση πράξη αγο¬ 
ρές, υπό όποια οριοθέτηση της αγοράς [για τον ορισμό 
των επηρεαζόμενων αγορών βλ. απόφαση υπ'αριθμ. 
558Λ/ΙΙ/2013 της ΕΑ - Έντυπο Γνωστοποίησης Συγκέ¬ 
ντρωσης υπό 6ϋί)]. 

IV. ΑΞΙΟΛΟΓΗΣΗ ΣΥΓΚΕΝΤΡΩΣΗΣ 

18. Η υπό κρίση συγκέντρωση συνιστά οριζόντια συ¬ 
γκέντρωση, καθώς τα μέρη δραστηριοποιούνται στην 
ίδια σχετική αγορά προϊόντων [βλ. Κατευθυντήριες 
γραμμές της Ευρωπαϊκής Επιτροπής για την αξιολόγηση 
των οριζόντιων συγκεντρώσεων, ΕΕ 5.2.2004 0 31/03, 
παρ. 5 (εφεξής «Κατευθυντήριες για οριζόντιες συγκε¬ 
ντρώσεις»)]. Όπως διαπιστώθηκε ανωτέρω [υπό III], η 
σχετική αγορά υπό όποια οριοθέτηση αυτής δεν συνιστά 
επηρεαζόμενη αγορά, δεδομένου ότι τα μερίδια αγοράς 
των συμμετεχουσών κυμαίνονται αθροιστικά κάτω του 
15%, υπό όποια οριοθέτησης της γεωγραφικής αγοράς 
(κεντρικός τομέας Αθηνών, νομός Αττικής, ελληνική 
επικράτεια). Ως εκ τούτου, η υπό κρίση συγκέντρωση 
δεν θα επιφέρει σημαντικές αλλαγές στη δομή της υπό 
εξέταση αγοράς και κατά συνέπεια δεν θα επηρεάσει το 
επίπεδο ανταγωνισμού, καθώς δεν θα υπάρξει ουδεμία 
(ουσιαστική) μεταβολή των μεριδίων. 

19. Εκ του περισσού, αναφορικά με την ανάπτυξη 
μη συντονισμένων αποτελεσμάτων, σημειώνονται η 
έλλειψη οποιοσδήποτε ένδειξης σημαντικής αύξησης 
της ισχύος των μερών στην αγορά λόγω (κυρίως) του 
μικρού αθροιστικού μεριδίου αγοράς των συμμετεχου¬ 
σών επιχειρήσεων [βλ. Κατευθυντήριες για οριζόντιες 
συγκεντρώσεις, παρ. 27], η έλλειψη οριζόντιας αλληλο- 
επικάλυψης στην περίπτωση που ως σχετική γεωγρα¬ 
φική αγορά οριστεί το κέντρο της Αθήνας ή ο νομός 
Αττικής, ο υψηλός βαθμός ευκολίας ανεύρεσης άλλων 
προμηθευτών από τους πελάτες των συμμετεχουσών, 
δεδομένου ότι η αγορά είναι σε υψηλό βαθμό κατακερ¬ 
ματισμένη και δραστηριοποιείται σημαντικός βαθμός 
εναλλακτικών προμηθευτών [βλ. Κατευθυντήριες για 
οριζόντιες, παρ. 31], η είσοδος νέων ανταγωνιστών (9 
νέων ξενοδοχειακών μονάδων μόνο το 2016) στο νομό 
Αττικής και ο αναμενόμενος υψηλός ρυθμός ανάπτυξης 
ξενοδοχειακών επιχειρήσεων υψηλότερων κατηγοριών 
τα επόμενα χρόνια [βλ. ανωτέρω υπό III], και ο χαμηλός 
βαθμός συγκέντρωσης της υπό εξέταση αγοράς, υπό 
όποια οριοθέτηση αυτής. Εν κατακλείδι, αξιολογείται ότι 
ο πραγματικός και δυνητικός ανταγωνισμός είναι σημα¬ 
ντικός, καθώς ασκούνται ανταγωνιστικές πιέσεις από τη 
δράστηριοποίηση των λοιπών ανταγωνιστών, και ότι οι 
προμηθευτές και οι καταναλωτές έχουν εναλλακτικές 
δυνατότητες επιλογής σε βαθμό τέτοιο που να μην εγεί¬ 
ρονται περαιτέρω προβληματισμοί υπό το πρίσμα του 
δικαίου του ανταγωνισμού, από την τυχόν ανάπτυξη μη 
συντονισμένων αποτελεσμάτων στη σχετική αγορά από 
την υπό κρίση συγκέντρωση. 

20. Ως προς την αξιολόγηση τυχόν συντονισμένης συ¬ 
μπεριφοράς [βλ. Κατευθυντήριες για οριζόντιες, παρ. 
39], σημειώνεται ότι η υπό κρίση πράξη δεν αυξάνει την 
πιθανότητα ανάπτυξης κινήτρου και τη δυνατότητα υιο- 




Τεύχος Β' 1331/20.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


12553 


θέτησης συντονισμένων πρακτικών, δεδομένου και του 
μεγάλου αριθμού δραστηριοποιούμενων επιχειρήσεων 
στην εν λόγω αγορά που καθιστά το συντονισμό ασταθή 
[βλ. ενδεικτικά απόφαση ΕΕ στην υπόθεση Μ.1016, Ρποθ 
ν\/3ΐθΐ'Ηου5θ/(Ιοορθΐ'5 &ίγάΐ'3ηά, σκ. 103], με αποτέλεσμα 
να εκτιμάται ότι δεν εγείρονται περαιτέρω προβλημα¬ 
τισμοί υπό το πρίσμα του δικαίου του ανταγωνισμού. 

21. Ενόψει των ανωτέρω, ως αποτέλεσμα της παρούσας 
συγκέντρωσης δεν πιθανολογείται κατά το άρθρο 7 παρ. 1 
και 2 του ν. 3959/2011 ότι θα επέλθει ουσιαστική μεταβο¬ 
λή στη διάρθρωση των σχετικών αγορών, τον πραγματικό 
ή δυνητικό συντονισμό και τις εναλλακτικές δυνατότητες 
επιλογής προμηθευτών και πελατών και επομένως, εκτι- 
μάται ότι η υπό κρίση συγκέντρωση δεν αναμένεται να 
περιορίσει σημαντικά τον ανταγωνισμό στην προαναφε- 
ρόμενη αγορά, υπό όποια οριοθέτηση αυτής. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού σεΤμήμα,το οποίο συγκρο¬ 
τήθηκε με την από 78/1.11.2016 κλήρωση, αποφάσισε 
ομοφώνως και σε φανερή ψηφοφορία ότι εγκρίνει, κατ' 
άρθρο 8 παρ. 3 του ν. 3959/2011, την από 25.10.2016 (υπ' 
αριθμ. πρωτ. 7435) γνωστοποιηθείσα συγκέντρωση που 
αφορά στην απόκτηση ελέγχου από την εταιρία «ΗΟΜΕ 
ΗΟΕΩΙΝ05 ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» επί της 
εταιρίας «ΙΟΝΙΚΗ ΞΕΝΟΔΟΧΕΙΑΚΑΙ ΕΠΙΧΕΙΡΗΣΕΙΣ Α.Ε.», 
δεδομένου ότι η εν λόγω συγκέντρωση, παρότι εμπίπτει 
στο πεδίο εφαρμογής της παραγράφου 1 του άρθρου 
6 ν. 3959/2011, δεν προκαλεί σοβαρές αμφιβολίες ως 
προς το συμβατό αυτής με τις απαιτήσεις λειτουργίας 
του ανταγωνισμού στην επιμέρους αγορά στην οποία 
αφορά. 

Η απόφαση εκδόθηκε την 29η Νοεμβρίου 2016. 

ΠΑΡΑΡΤΗΜΑ 


Πίνακας 1: Αριθμός κλινών και μερίδια αγοράς συμμετεχουσών (ξενοδοχεία 5*) 



ΑΡΙΘΜΟΣ ΚΛΙΝΩΝ 

Ελλάδα 

Αττική 

Αθήνα - Κέντρο 

ΤΕΜΕΣ (ΟοδΙμ Νιινιιπηο) 

1890 

- 

- 

Ιονική (Ηίΐΐοπ Αθηνών) 

982 

982 

982 

ϋ-Μοππε 

- 

- 

- 

ϋ-Μαππε (εφόσον αποκτήσει δικαιώματα ελέγχου 
επί του Αστέρα Βουλιαγμένης) 

669 

669 

- 

Σύνολο αγοράς 

134.072 

12.029 

7.350 


ΜΕΡΙΔΙΑ ΑΓΟΡΑΣ 

Ελλάδα 

Αττική 

Αθήνα - Κέντρο 

ΤΕΜΕΣ ((/θεία Νβνοπηο) 

1,41% 



Ιονική (Ηίΐΐοπ Αθηνών) 

0,73% 

8,16% 

13,36% 

Ο-Μοππε 

- 

- 

- 

ϋ-Μοπηε (εφόσον αποκτήσει δικαιώματα ελέγχου 
επί του Αστέρα Βουλιαγμένης ) 

0,50% 

5,56% 


Άθροισμα μεριδίου αγοράς (εξαιρουμένου Αστέρα 
Βουλιαγμένης) 

2,14% 

8,16% 

13,36% 

Άθροισμα μεριδίου αγοράς (συμπεριλαμβανομ. Αστέρα 
Βουλιαγμένης) 

2,64% 

13,73% 

13,36% 


Πηγή: Ξενοδοχειακό Επιμελητήριο Ελλάδος (δημοσιευμένα προσωρινά στοιχεία Αυγούστου 2016) και 
υπ'αριθ.πρωτ.7799/8.11.2016 επιστολή (αριθμός κλινών συμμετεχουσών). 


Πίνακας 2: Αριθμός δωματίων και μερίδια αγοράς συμμετεχουσών (ξενοδοχεία 5* και 4*) 



ΑΡΙΘΜΟΣ ΔΩΜΑΤΙΩΝ 

Ελλάδα 

Αττική 

Αθήνα - Κέντρο 

ΤΕΜΕΣ (Οο8ΐ3 Νονοτίηο) 

767 

- 

- 

Ιονική (Ηίΐΐοπ Αθηνών) 

506 

506 

506 

ϋ-Μοππε 

- 

- 

- 

ϋ-Μοππε (εφόσον αποκτήσει δικαιώματα ελέγχου 
επί του Αστέρα Βουλιαγμένης) 

343 

343 

- 

Σύνολο αγοράς 

169.377 

14.500 

8.079 


ΜΕΡΙΔΙΑ ΑΓΟΡΑΣ 

Ελλάδα 

Αττική 

Αθήνα - Κέντρο 

ΤΕΜΕΣ ((Τθ5ί3 Ν3¥311110) 

0,45% 



Ιονική (Ηίΐΐοη Αθηνών) 

0,30% 

3,49% 

6,26% 

ϋ-Μοηηε 




ϋ-Μοππε (εφόσον αποκτήσει δικαιώματα ελέγχου 
επί του Αστέρα Βουλιαγμένης ) 

0,20% 

2,37% 


Άθροισμα μεριδίου αγοράς (εξαιρουμένου Αστέρα 
Βουλιαγμένης) 

0,75% 

3,49% 

6,26% 

Άθροισμα μεριδίου αγοράς (συμπεριλαμβανομ. Αστέρα 
Βουλιαγμένης) 

0,95% 

5,86% 

6,26% 


Πηγή: Ξενοδοχειακό Επιμελητήριο Ελλάδος (δημοσιευμένα προσωρινά στοιχεία Αυγούστου 2016) και 
υπ'αριθ.πρωτ.7435/25.10.2016 έντυπο γνωστοποίησης (αριθμός δωματίων συμμετεχουσών). 

Πίνακας 3: Διαχρονική εξέλιξη αριθμού ξενοδοχείων 5* και 4* (μονάδες & δωμάτια) 



2014 

2015 

2016 

Ποσοστιαία Μεταβολή 
2016/2014 

Ελλάδα 

Μονάδες 

Δωμάτια 

Μονάδες 

Δωμάτια 

Μονάδες 

Δωμάτια 

Μονάδες 

Δωμάτια 

5* 

375 

59.581 

419 

63.297 

433 

65.903 

15 % 

11 % 

5* & 4* 

1.673 

160.915 

1.759 

165.987 

1.813 

169.377 

8 % 

5 % 

Αττική 

Μονάδες 

Δωμάτια 

Μονάδες 

Δωμάτια 

Μονάδες 

Δωμάτια 

Μονάδες 

Δωμάτια 

5* 

29 

6.192 

32 

6.356 

33 

6.367 

14 % 

3 % 

5* & 4* 

127 

14.099 

131 

14.288 

136 

14.500 

4 % 

1 % 

Αθήνα - 
Κέντρο 

Μονάδες 

Δωμάτια 

Μονάδες 

Δωμάτια 

Μονάδες 

Δωμάτια 

Μονάδες 

Δωμάτια 

5* 

13 

3.746 

15 

3.888 

15 

3.888 

15 % 

4 %, 

* 

* 

ι/Ύ 

53 

7.922 

56 

8.040 

57 

8.079 

8 % 

2 % 


Πηγή: Ξενοδοχειακό Επιμελητήριο Ελλάδας, Δημοσιευμένα Στοιχεία Δεκ.2014, Δεκ.2015, Αυγ.2016 
(προσωρινά στοιχεία) 


Πίνακας 4: Κύκλος εργασιών ξενοδοχειακών επιχειρήσεων (φθίνουσα κατάταξη) 


α/α 

Επωνυμία Ξενοδοχειακής Επιχείρησης 

Κ.Ε. σε ευρώ 
-2014 

Μερίδιο (%) 
επί του 

συνολικού κ.ε. 

Σωρευτικό 
μερίδιο (%) επί 
του συνολικού 

κ.ε. 

1 

ΠΟΡΤΟ ΚΑΡΡΑΣ Α.Ε. 

1 -1 

Γ-1 

Γ-1 

2 

ΣΑΝΗ Α.Ε. 

Γ...1 

Γ-1 

Γ-1 

3 

ΦΑΙΑΞ Α.Ε.Τ.Α. 

Γ...1 

Γ-1 

Γ-1 

4 

ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ 
ΜΕΣΣΗΝΙΑΣ ΑΕ 

[···] 

[...] 

[...] 

5 

ΞΕΝΟΔΟΧΕΙΑ ΛΟΥΗΣ Α.Ε. 

Γ·.·1 

Γ-1 

Γ-1 

6 

ΜΗΤΣΗΣ ΟΟΜΡΑΝΥ - ΞΕΝΟΔΟΧΕΙΑ 
ΕΛΛΑΔ. Α.Ε. 

[...] 

[...] 

[...] 

7 

ΛΑΜΨΑ ΑΕ ΕΛΛΗΝΙΚΩΝ ΞΕΝΟΔΟΧΕΙΩΝ 

Γ-1 

Γ-1 

Γ-1 

8 

ΓΚΟΛΦ ΡΕΖΙΝΤΕΝΣΙΣ Α.Ε. 

Γ·.·1 

Γ-1 

Γ-1 

9 

ΕΣΠΕΡΙΑ ΓΚΡΟΥΠ Α.Ε. 

Γ-1 

Γ-1 

Γ-1 

10 

ΚΑΡΑΒΕΛ ΞΕΝΟΔΟΧΕΙΑ Α.Ε. 

Γ-1 

Γ-1 

Γ-1 

11 

ΑΣΤΗΡ ΠΑΛΛΑΣ ΒΟΥΛΙΑΓΜΕΝΗΣ ΑΞΕ 

[-1 

Γ-1 

Γ-1 

12 

ΙΟΝΙΚΗ ΞΕΝΟΔΟΧΕΙΑΚΑ] 

ΕΠΙΧΕΙΡΗΣΕΙΣ ΑΕ 

[···] 

[-1 

[...] 

13 

ΑΚΟΥΙΣ ΑΕ ΞΕΝΟΔΟΧΕΙΑΚΗ ΤΟΥΡΙΣΤΙΚ. 
&ΤΕΧΝ. 

Γ-1 

[-1 

[-] 

14 

ΧΑΝΔΡΗ ΕΛΛΑΣ ΞΕΝΟΔΟΧΕΙΑ Α.Ε. 

Γ·.·1 

Γ-1 

Γ-1 

15 

ΑΕϋΕΜΑΚ. ΑΞΤΕ 

Γ...1 

Γ-1 

Γ-1 

16 

ΗΛΙΟΣ Α.Ε. 

Γ-1 

Γ-1 

Γ-1 

17 

ΑΘΗΝΑΙΟΝ Α.Ε. 

Γ·.·1 

Γ-1 

Γ-1 

18 

ΚΥΠΡΙΩΤΗΣ Γ. & ΥΙΟΙ Α.Ε. 

Ϊ ...1 

Γ-1 

Γ-1 

19 

ΣΑΝΓΟΥΙΝΓΚ ΧΟΤΕΛΣ ΕΛΛΑΣ Α.Ε. 

Γ·.·1 

Γ-1 

Γ-1 

20 

ΤΕΑΒ ΑΕ 

Γ...1 

Γ-1 

Γ-1 

21 

ΗΕΕΕΑδ ΗΟΕΠ3ΑΥ ΗΟΤΕΕδ Α.Ε. 

Γ...1 

Γ-1 

Γ-1 

22 

ΧΑΤΖΗΛΑΖΑΡΟΥ I. Α.Ε. 

Γ-1 

Γ-1 

Γ-1 

23 

ΕΛΟΥΝΤΑ Α.Ε. ΤΟΥΡΙΤΣΙΚΕΣ & 
ΞΕΝΟΔΟΧΙΑΚ.ΕΠ. 

[...] 

[...] 

[...] 

24 

δΕνΕΝ 5ΤΑΚ.5 Α.Ε. ( Μ.Ε.Τ.Α. ΑΕ) 

Γ-1 

Γ-1 

Γ-1 

25- 

492 

Λοιπές ξενοδοχειακές επιχειρήσεις 

[...] 

[...] 

[...] 


Σύνολο 

[...] 

[-] 

[-] 


Πηγή: Επεξεργασία στοιχείων από ΓΔΑ της δΙαΙβαπΕ Ε.Π.Ε (προσκομισθέντων με το 
υπ’αριθ.πρωτ.7435/25.10.2016). Η ανάλυση της δίαΐύειηΐί: Ε.Π.Ε. περιλαμβάνει τις 492 μεγαλύτερες 
ξενοδοχειακές επιχειρήσεις. 


Η απόφαση να δημοσιευθεί στην Εφημερίδα της Κυβερνήσεως. 

Ο Προεδρεύων 
ΔΗΜΗΤΡΙΟΣ ΛΟΥΚΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτ>35ί6ΐ·.0ΐ(4>6ί.ατ 




















